**РЕГЛАМЕНТ ЗА УЧАСТИЕ**

**Във ФОТОКОНКУРС „ЕСЕННИ МИГОВЕ В КАЗАНЛЪК“**

1. Срок за изпращане на снимките за конкурса: 15 октомври – 12 ноември 2018
2. Организатор: Община Казанлък, отдел „Култура и туризъм“ и Mузей на фотографията и съвременните визуални изкуства
3. Награден фонд: Предвиждат се парични награди
4. За коректното протичане на фотоконкурса ще следи компетентна комисия
5. Условия и ред за участие

Фотоконкурсът е явен и отворен за всеки, който е „заразен“ с фотографията.

Няма жанрово ограничение

1. Право на участие има всеки, който е изпълнил условията и реда за участие;
2. В кадрите **задължително** трябва да се виждат популярни и разпознаваеми места от Казанлък;
3. Снимките се изпращат на електронен адрес - k.sabitia@abv.bg с бележка „за фотографски конкурс“
4. Максималният брой на снимките, които може да се изпращат е до 3 /три/;
5. Всяка снимка трябва да бъде придружена с информация: две имена, телефон за връзка /По желание може да се изписват кратки коментари, касаещи представените снимки-кога са направени, впечатления, интересни моменти от заснемането и т.н./;
6. Снимките, които изпращате, трябва да са авторски;
7. Не се допуска монтаж;
8. Решението на журито е окончателно;
9. Не се допускат снимки с ксенофобско, расистко, политическо, религиозно и порнографско послание;
10. Гласуването ще продължи до 12 ноември 2018 година, 10.00 часа;
11. Резултатите ще бъдат обявени на 19 ноември 2018 година в профила на Община Казанлък във Фейсбук. Победителят ще получи и лично съобщение;
12. За да се публикуват снимките, трябва да се „сприятелите“ с профила на Община Казанлък във Фейсбук - „Община Казанлък – Долина на рози и траки“;
13. Споделете Вашата снимка, която ще бъде качена от администраторите в профила на Община Казанлък, за да може да я видят Вашите приятели и да гласуват за Вас;
14. Снимката с най-много харесвания ще бъде победител в конкурса;
15. Може да се гласува за повече от една снимка;

***Важно:***

***Авторско право:***

* *С изпращането на снимките за участие в конкурса, участниците декларират, че са техни автори и/или са носители на авторското право над тях (чл. 5 от ЗАПСП). Организаторите приемат, че участникът, изпратил фотографията/те, е носител на авторското право и съгласно чл. 15, ал. 1, т. 1 от ЗАПСП, разрешава разгласяването на произведението. Организаторите не носят отговорност при евентуално възникване на спорове, относно авторското право на участващите фотографии /изясняването на авторството на фотографиите е изцяло отговорност на участниците в конкурса/. Съгласно изискванията на чл. 13 от ЗАПСП, авторът на произведението е длъжен да осигури съгласието на изобразеното лице върху портрета.*
* *С изпращането на фотографиите участниците разрешават правото на публично показване в съответствие с чл. 18, ал. 2 от ЗАПСП. Организаторите гарантират спазването на авторските права, съгласно изискванията на чл. 15 от ЗАПСП.*